section_heading: Povijest
paragraph_text: Prvi put se spominje 990. godine. Na vanjskome zidu župne crkve uzidan je predromanički reljef anđela (simbol evanđelista Mateja), koji je s Ivanovim orlom (u zidu mjesne seljačke kuće) i s Markovim lavom (sada u Lapidariju samostana svetog Franje u Puli) pripadao istoj cjelini. U šumi kraj Loborike nalaze se ruševine ranosrednjovjekovnog naselja i predromaničke crkve.